NACRT
OBRAZLOŽENJE
Program utroška sredstava šumskog doprinosa za 2027. godinu donosi se na temelju članka 69. Zakona o šumama („Narodne novine“, broj 68/18, 115/18, 98/19, 32/20, 145/20, 101/23 i 36/24), kojim je propisano da su pravne i fizičke osobe koje obavljaju prodaju proizvoda iskorištavanja šuma (drvnih sortimenata) obvezne plaćati šumski doprinos jedinicama lokalne samouprave na čijem je području obavljena sječa šume.
Sukladno navedenom Zakonu, šumski doprinos u visini od 10 % prodajne cijene proizvoda na panju plaća se jedinicama lokalne samouprave koje imaju status potpomognutih područja, kao i jedinicama lokalne samouprave u brdsko-planinskim područjima. Općina Vojnić ostvaruje pravo na šumski doprinos po stopi od 10 % s obzirom na svoj status potpomognutog područja.
Sredstva šumskog doprinosa uplaćuju se na račun Općine Vojnić i mogu se koristiti isključivo za financiranje izgradnje i održavanja komunalne infrastrukture.
U Proračunu Općine Vojnić za 2027. godinu planirana su sredstva šumskog doprinosa u iznosu od 285.350,00 eura.
Navedena sredstva planiraju se utrošiti za financiranje aktivnosti izgradnje i održavanja komunalne infrastrukture, i to za presvlačenje asfaltnim slojem nerazvrstanih cesta, rekonstrukciju i proširenje nerazvrstanih cesta, redovito održavanje nerazvrstanih cesta te održavanje ostale komunalne infrastrukture.
Provedbom navedenih aktivnosti osigurat će se kvalitetnije prometno povezivanje naselja, poboljšanje uvjeta prometovanja i sigurnosti sudionika u prometu te održavanje komunalne infrastrukture na području Općine Vojnić.

REPUBLIKA HRVATSKA 
KARLOVAČKA ŽUPANIJA
          OPĆINA VOJNIĆ
Općinsko vijeće
KLASA: 321-01/26-01/__
URBROJ: 2133-17-03-26-__
Vojnić, _____________ 2026. godine


Temeljem članka  69. Zakona o šumama (Narodne novine br. 68/18, 115/18, 98/19, 32/20, 145/20, 101/23, 36/24) i članka 30. Statuta Općine Vojnić („Službeni glasnik Općine Vojnić“ broj 01/21 i 03/25), Općinsko vijeće Općine Vojnić na __. sjednici održanoj dana ___________ 2026. godine usvojilo je

PROGRAM
UTROŠKA SREDSTAVA ŠUMSKOG DOPRINOSA U 2027. GODINI


Članak 1.
Ovim Programom utroška sredstava šumskog doprinosa utvrđuje se namjena korištenja i kontrola utroška sredstava šumskog doprinosa kojeg plaćaju pravne i fizičke osobe koje obavljaju prodaju proizvoda iskorištavanja šuma (drvni sortimenti) na području općine Vojnić u visini 10% prodajne cijene proizvoda na panju.

Članak 2.
Ovim Programom utvrđuje se namjena korištenja sredstava šumskog doprinosa koje ostvaruje Općina Vojnić, kao i način praćenja i kontrole njihova namjenskog utroška.

Članak 3.
U Proračunu Općine Vojnić za 2027. godinu planirana su sredstva šumskog doprinosa u iznosu  285.350,00 eura.
Sredstva iz prethodnog stavka koristit će se za izgradnju i održavanje komunalne infrastrukture i to za:
· presvlačenje asfaltnim slojem nerazvrstanih cesta
· rekonstrukcija lokalnih nerazvrstanih cesta – proširenje i asfaltiranje
· održavanje nerazvrstanih cesta  
· održavanje ostale komunalne infrastrukture.

Članak 4.
Ovaj Program stupa na snagu osmog dana od dana objave u „Službenom glasniku Općine Vojnić“, a primjenjuje se od 01. siječnja 2027. godine.

